**Referat fra FAU-møte 23.09.21**

**Til stede**: Krister Fossheim, Julianne Kaalaas Håland, Stian Stenehjem, Stig Alvheim, Øystein Alver, Margrethe Moldestad Hopland, Lene Habbestad, Odd Jarle Kleppe og Lena Horgen Egeland

**Sak 1: Informasjon fra rektor Cecilie Mikkelsen Dahl**

* Innkjøpsstopp frem til nyttår
  + Frem til nyttår vil det være innkjøpsstopp for blant annet skoler i Øygarden kommune. Dette får noen konsekvenser for Ulveset skule. Skolen skal drive sikker drift. Det mest nødvendige blir kjøpt inn, men noe må avvente til etter nyttår. Mat og helse på 6. trinn går som normalt. Skolen må kutte i utgiftene på kunst og håndverk (tekstil og sløyd), men før sommeren ble det kjøpt inn en del materiell og utstyr.
  + Alle enheter har fått et prosentvis nedtrekk. Rektor Cecilie Dahl informerer om at dette skal gå minst mulig ut over elever og personale. Det er viktig med et godt arbeidsmiljø og skolemiljø.
  + Det vil bli vurdert om nødvendighet for å sette inn vikar ved sykdom. Hvis det er nødvendig blir det brukt vikar.
  + Planen var å kjøpe nytt leseverk til elever dette semesteret, men dette må man avvente med til etter nyttår.
  + Cecilie Dahl regner med at klasseturer går som normalt til våren.
  + Vi i FAU ønsker å bidra til at skolen har utstyr og materiale til sløydsalen. Stian Stenehjem sjekker om det er mulig å skaffe materialer og tar deretter kontakt med skolen.

* Tilstandsrapporten
  + I vår fikk skolen pålegg om å ordne flere feil og mangler på skolebygget.
  + Mye er allerede utbedret. Noe arbeid gjenstår og vil bli gjennomført dette semesteret.

**Sak 2: Mulighetsstudiet**

* Det ble gitt informasjon om innholdet i møtet med mulighetsstudiet. Kort fortalt har mulighetsstudiet enda ikke tatt en avgjørelse om hvor en eventuelt ny skole bør plasseres. Derfor får vi i FAU en noe lengre frist på tilsvaret vi skal skrive.
* Lena Horgen Egeland, Margrethe Moldestad Hopland og Lene Habbestad tar ansvar for det skriftlige arbeidet med tilsvaret.
* Noe av det vi diskuterte angående hva som er viktig for oss med ny skole på vestsida:
  + Skolen bør ligge der flest elever bor, med mulighet for å gå til skolen (altså i Ulveset-området).
  + Det bør ikke være budsjett og tid som skal være avgjørende for endelig beslutning fra kommunen.
  + Vi ønsker en tradisjonell skole med vanlige klasserom (ikke base-skole)
  + Det er viktig at det er bygget nok klasserom og grupperom i forhold til elevtall.
  + Det er viktig med et uteareal som er godt planlagt. Både i forhold til innhold, vær og vindforhold og nok uteskur.
  + Det er viktig at det er god nok plass til oppbevaring av utstyr
  + Det bør være god tilrettelegging av kulturaktiviteter, både i skoletid, SFO-tid og fritid.
  + Ulveset-området har lite å tilby ungdommen av oppholdsplasser. En ny skole i Ulveset-området kan bidra positivt for barn og unge i dette området.
  + Det er viktig for oss å beholde prinsippet om små klasser, selv om skolen blir stor.
  + Veien må utbedres hvis skolen skal ligge på Skålevik. Det må legges til grunn.

**Sak 3: Aktiviteter dette semesteret**

* Det ble avgjort at vi gjennomfører to disko i høst. Ett for 1.-4.trinn og ett for 5.-7.trinn. Lena Egeland sjekker ledige fredager for gymsalen og datoer blir endelig bestemt på årsmøtet.
* Det er litt usikkert enda om det er mulighet for å ha det tradisjonsrike juleverkstedet. Vi har for øyeblikket lite penger på konto. Vi er derfor avhengig av å skaffe midler til dette. Stian Stenehjem tar kontakt med mulige sponsorer. Hvis vi klarer å skaffe nok penger, blir det juleverksted i starten av desember.

**Sak 4: Fordeling av roller i FAU.**

* På årsmøtet må vi fordele roller og arbeidsoppgaver i FAU.
* Kasserer
* SMU-representant
* Referent
* SFO-representant
* Kommunal fau-representant
* Nestleder

**Referent: Lena Horgen Egeland**